PMIndiaData/PMIndiaSum huggingface dataset:
ঘূর্ণিঝড় পরবর্তী পরিস্থিতি খতিয়ে দেখতে আগামীকাল লাক্ষাদ্বীপ, তামিলনাডু ওকেরল সফরে যাচ্ছেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল লাক্ষাদ্বীপ, তামিলনাডু ও কেরলসফর করবেন। ‘ওখি’ ঘূর্ণিঝড় পরবর্তী পরিস্থিতি খতিয়ে দেখতেই তাঁর এই সফরসূচি।কাভারত্তি, কন্যাকুমারী এবং তিরুবনন্তপুরম-এ ত্রাণের পরিস্থিতিও তিনি খতিয়েদেখবেন। এছাড়াও, প্রধানমন্ত্রী আলোচনা ও মতবিনিময়ে মিলিত হবেন সরকারি আধিকারিক এবংজনপ্রতিনিধিদের সঙ্গে। কৃষক ও মৎস্যজীবী সহ অন্যান্য যাঁরা ঘূর্ণিঝড়ের শিকারহয়েছেন, তাঁদের সঙ্গেও দেখা করবেন তিনি। প্রসঙ্গত উল্লেখ্য, গত ৩০ নভেম্বর আরব সাগরে আকস্মিক এবং নজিরবিহীন ‘ওখি’ঘূর্ণিঝড়ের তাণ্ডবে প্রাণ হারিয়েছেন ৮৮ জন। এঁদের মধ্যে ৭০ জন কেরল এবং ১৮ জনতামিলনাডুর অধিবাসী। সমুদ্রে অনেকে এখনও নিখোঁজ বলেও খবর পাওয়া গেছে। ঘূর্ণিঝড় সম্পর্কিত প্রথম পূর্বাভাষটি ভারতীয় আবহাওয়া দপ্তরের পক্ষ থেকেপ্রচার করা হয় ২৯ নভেম্বর তারিখে। ঐ দিনই সম্ভাব্য ঘূর্ণিঝড় সম্পর্কে কেরলেরমুখ্যসচিবের কাছে এক সতর্কবার্তা পাঠায় কেন্দ্রীয় স্বরাষ্ট্র মন্ত্রক। সংশ্লিষ্টকেন্দ্রীয় সংস্থাগুলিকে তৎক্ষণাৎ কাজে নেমে পড়তে নির্দেশ দেওয়া হয়। প্রতিনিয়ত নজররাখা হয় উদ্ধার ও ত্রাণকার্যের ওপর। অনুসন্ধান এবং ত্রাণের কাজে যুক্ত করা হয়উপকূল রক্ষী বাহিনী, বিমান বাহিনী, নৌ-বাহিনী এবং জাতীয় বিপর্যয় মোকাবিলাবাহিনীকে। এ পর্যন্ত তামিলনাডুর ২২০, কেরলের ৩০৯ এবং লাক্ষাদ্বীপের ৩৬৭ জন ব্যক্তিকেউদ্ধার করা হয়েছে। নিরাপদ দূরত্বে সরিয়ে দেওয়া হয়েছে প্রায় ১২ হাজার মানুষকে।তামিলনাডু, কেরল ও কর্ণাটকে ২৫০ জন মৎস্যজীবী ৩ ডিসেম্বর নিরাপদে এসে পৌঁছেছেনলাক্ষাদ্বীপে। কেরলের ৬৬টি এবং তামিলনাডুর ২টি নৌকায় ৮০০ জন মৎস্যজীবী নিরাপদেঅবতরণ করেন মহারাষ্ট্রের সিন্ধুদুর্গের দেবগড় বন্দরে। পরে তাঁরা নিজের নিজেরজায়গায় ফিরে গেছেন। ত্রাণ ও উদ্ধারকার্যে কেন্দ্রীয় সরকারের পক্ষ থেকে উপকূল রক্ষী বাহিনীর১৩টি জাহাজ, ৪টি বিমান ও ৫টি হেলিকপ্টার, নৌবাহিনীর ১০টি জাহাজ, ৪টি বিমান ও ৫টিহেলিকপ্টার এবং বিমান বাহিনীর ১টি বিমান ও ৩টি হেলিকপ্টারকেও ত্রাণ ও উদ্ধারকাজেব্যবহার করা হয় । লাক্ষাদ্বীপে ঘূর্ণিঝড় বিধ্বস্তমানুষের কাছে ত্রাণ ও সহযোগিতার হাত বাড়িয়ে দেয় ভারতীয় নৌ -বাহিনী।মিনিকয়, কাভারত্তি এবং কালপেনি দ্বীপে ত্রাণ-সামগ্রী পৌঁছে দেওয়ার দায়িত্ব পালনকরে নৌ-বাহিনীর জাহাজগুলি। গত ৩ ও ৪ ডিসেম্বর ঘূর্ণিঝড়ে ক্ষতিগ্রস্ত কন্যাকুমারী ও তিরুবনন্তপুরম সফরকরেন প্রতিরক্ষা মন্ত্রী শ্রীমতী নির্মলা সীতারমন।
‘জাতীয় পুষ্টি মিশন’কর্মসূচির সূচনা করলেন প্রধানমন্ত্রী; ‘বেটি বাঁচাও বেটি পড়াও’ কর্মসূচির প্রসার ওসম্প্রসারণের ঘোষণা করলেন তিনি

আন্তর্জাতিকনারী দিবস উপলক্ষে রাজস্থানের ঝুনঝুনুতে আজ জাতীয় পুষ্টি মিশনের সূচনা করলেনপ্রধানমন্ত্রী শ্রী নরেন্দ্র মোদী। এরই পাশাপাশি, আজ সেখানে ‘বেটি বাঁচাও বেটিপড়াও’ কর্মসূচির প্রসার ও সম্প্রসারণের কথাও ঘোষণা করলেন তিনি। যে সমস্তজেলার উন্নয়নমূলক কর্মসূচির বিশেষ প্রয়োজন ও চাহিদা রয়েছে, সেখানকার জেলাশাসকদেরসঙ্গেও কথা বলেন শ্রী নরেন্দ্র মোদী। অন্যদিকে, ‘বেটি বাঁচাও বেটি পড়াও’ কর্মসূচিরসুফল গ্রহীতা মা ও কন্যাসন্তানদের সঙ্গেও পৃথকভাবে এক আলোচনায় মিলিত হন তিনি। এইকর্মসূচি রূপায়ণে যে জেলাগুলি বিশেষ সাফল্যের নজির রেখেছে সেগুলির অনুকূলেশংসাপত্রও বন্টন করেন তিনি। এই উপলক্ষেরাজস্থানের মুখ্যমন্ত্রী শ্রীমতী বসুন্ধরা রাজে তাঁর ভাষণে বলেন যে একটিগুরুত্বপূর্ণ কর্মসূচির সূচনা এবং অন্য আরেকটি প্রকল্পের প্রসার ও সম্প্রসারণেরআনুষ্ঠানিক ঘোষণার স্থান হিসেবে রাজস্থানকে বেছে নেওয়ার জন্য তিনি আনন্দিত। নারীক্ষমতায়নের লক্ষ্যে তাঁর রাজ্য সর্বদাই প্রধানমন্ত্রীর এই উদ্যোগকে সমর্থন জানিয়েযাবে বলে ঘোষণা করেন তিনি। কর্মসূচিদুটির সূচনা ও ঘোষণা উপলক্ষে আয়োজিত এক বিশাল সমাবেশে ভাষণদানকালে শ্রী মোদী বলেনযে প্রযুক্তির কল্যাণে সমগ্র দেশের সঙ্গে যোগাযোগ স্থাপিত হয়েছে ঝনঝুনুর। ‘বেটিবাঁচাও বেটি পড়াও’ আন্দোলনকে আরও এগিয়ে নিয়ে যাওয়ার লক্ষ্যে ঝুনঝুনু জেলার সাফল্যেতিনি সন্তোষ প্রকাশ করেন। প্রধানমন্ত্রী বলেন যে এক্ষেত্রে লিঙ্গ বৈষম্যের কোনপ্রশ্নই উঠতে পারে না। ছেলেদের মতোমেয়েরাও যাতে গুণগত শিক্ষার সুযোগ থেকে বঞ্চিত না হয়, তা নিশ্চিত করার ওপর বিশেষজোর দেন প্রধানমন্ত্রী। তিনি বলেন, কন্যাসন্তান কোন বোঝা নয়, বরং তাঁরা নানাভাবেদেশকে গর্বিত ও সম্মানিত করেছে। এমনকি, কিছু কিছু ক্ষেত্রে তাঁদের সাফল্য ওপারদর্শিতা উল্লেখের দাবি রাখে। শিশুদেরউপযুক্ত পুষ্টির ওপরও জোর দেন শ্রী মোদী। তিনি বলেন, নারী ও শিশুদের জীবনে একবিশেষ ইতিবাচক পরিবর্তনের সূচনা করেছে ‘মিশন ইন্দ্রধনুষ’ কর্মসূচিটি। /
গুরু তেগ বাহাদুরকে তাঁর প্রকাশ উৎসব উপলক্ষে প্রধানমন্ত্রীর প্রণাম

নয়াদিল্লি, ৯ এপ্রিল, ২০১৫ প্রধানমন্ত্রী শ্রী নরেন্দ্র মোদী গুরু তেগ বাহাদুরজি’কে তাঁর প্রকাশ উৎসব উপলক্ষে প্রণাম জানিয়েছেন। প্রধানমন্ত্রী বলেছেন, “গুরু তেগ বাহাদুরজি’কে তাঁর প্রকাশ উৎসব উপলক্ষে আমার প্রণাম। তাঁর সাহসিকতা ও আত্মত্যাগের মনোভাব সর্বদাই জনগণকে অনুপ্রাণিত করবে।”
উত্তরপ্রদেশের নতুন সরকারকে শুভেচ্ছা ও অভিনন্দন প্রধানমন্ত্রীর

উত্তরপ্রদেশে নতুন সরকার গঠনের লক্ষ্যে শপথ গ্রহণ করায় শ্রী যোগী আদিত্যনাথ, শ্রী কেশবপ্রসাদমৌর্য এবং শ্রী দীনেশ শর্মাকে অভিনন্দন জানিয়েছেন প্রধানমন্ত্রী শ্রী নরেন্দ্রমোদী। তিনি অভিনন্দিত করেছেন অন্যান্যদেরও যাঁরা এই সরকারের বিভিন্ন দপ্তরেরমন্ত্রী হিসেবে শপথ গ্রহণ করেছেন। নতুনসরকারের ওপর প্রভূত আস্থা ও বিশ্বাসের কথা ব্যক্ত করে প্রধানমন্ত্রী বলেছেন যেনতুন মন্ত্রিসভার শাসনাধীনে উত্তরপ্রদেশের বিকাশ ও উন্নয়ন এক বিশেষ রেকর্ড স্থাপনকরবে। উত্তরপ্রদেশের উন্নয়নের সঙ্গে সারা দেশের উন্নয়ন যুক্ত বলে মন্তব্য করেন তিনি। একবার্তায় প্রধানমন্ত্রী বলেছেন, যোগী আদিত্যনাথজি, কেশবপ্রসাদ মৌর্যজি, দীনেশশর্মাজি এবং অন্যান্য যাঁরা আজ শপথ গ্রহণ করলেন, তাঁদের সকলকেই আমার অভিনন্দন।উত্তরপ্রদেশের সেবা করে যাওয়ার জন্য আপনাদের প্রতি আমার শুভেচ্ছা রইল। এইনতুন মন্ত্রিসভা যে উত্তরপ্রদেশকে উত্তমপ্রদেশ করে গড়ে তোলার লক্ষ্যে চেষ্টার কোনত্রুটি রাখবেন না, এই আস্থা ও বিশ্বাস আমার রয়েছে সন্দেহাতীতভাবেই। উন্নয়নের গতি এখনএক রেকর্ড সৃষ্টি করবে। আমাদেরমূল মন্ত্র ও উদ্দেশ্যই হল বিকাশ তথা উন্নয়ন। উত্তরপ্রদেশের উন্নয়নের সঙ্গে যুক্তসমগ্র ভারতের উন্নয়নের স্বার্থ। উত্তরপ্রদেশের যুবসমাজের জন্য আমরা কাজ করে যেতেচাই, তাঁদের জন্য সুযোগ সৃষ্টির কাজে আমরা সচেষ্ট। /
‘আর্থিক নীতি – আগামী দিনের যাত্রাপথ’ বিষয়টির ওপরঅর্থনৈতিক বিশেষজ্ঞদের সঙ্গে এক আলোচনা বৈঠকে মিলিত হলেন প্রধানমন্ত্রী

নীতি আয়োগ আয়োজিত ‘আর্থিক নীতি – আগামী দিনের যাত্রাপথ’ বিষয়টির ওপর এক আলোচনাও মতবিনিময় অনুষ্ঠানে বুধবার যোগ দিলেন প্রধানমন্ত্রী শ্রী নরেন্দ্র মোদী। ৪০জনেরও বেশি অর্থনীতিবিদ ও অন্যান্য বিশেষজ্ঞদের সঙ্গে তিনি এদিন সংশ্লিষ্ট বিষয়েরওপর আলোচনায় মিলিত হন। প্রধানমন্ত্রীর সঙ্গে মতবিনিময়কালে অংশগ্রহণকারী অর্থনৈতিক বিশেষজ্ঞরাবৃহদায়তন অর্থনীতি, কৃষি ও পল্লী উন্নয়ন, কর্মসংস্থান, স্বাস্থ্য ও শিক্ষা, উৎপাদনও রপ্তানি, নগরাঞ্চলের উন্নয়ন পরিকাঠামো এবং সংযোগ ও যোগাযোগ সম্পর্কে তাঁদেরচিন্তা-ভাবনার কথা ব্যক্ত করেন। অংশগ্রহণকারী বিশেষজ্ঞদের বিশেষ চিন্তাভাবনা প্রসূত প্রস্তাব ও পরামর্শেরজন্য তাঁদের ধন্যবাদ জানান কেন্দ্রীয় অর্থমন্ত্রী শ্রী অরুণ জেটলি। অর্থনৈতিক বিশেষজ্ঞদের চিন্তা-ভাবনা ও মতামতের জন্য ধন্যবাদ জানিয়ে তাঁদের উন্নতমানের প্রস্তাব ও পরামর্শেরও ভূয়সী প্রশংসা করেন প্রধানমন্ত্রী। এদিনের বৈঠকে অর্থনৈতিক বিভিন্ন বিষয়ের সঙ্গে সংশ্লিষ্ট কেন্দ্রীয়মন্ত্রীরাও যোগ দেন। নীতি আয়োগের ভাইস চেয়ারম্যান শ্রী রাজীব কুমার এবং কেন্দ্রীয়সরকার তথা নীতি আয়োগের পদস্থ আধিকারিকরাও উপস্থিত ছিলেন আলোচনাকালে।
আসিয়ান সম্মেলনের ফাঁকে প্রধানমন্ত্রীর দ্বিপাক্ষিক কর্মসূচি

প্রধানমন্ত্রী শ্রী নরেন্দ্র মোদি কুয়ালালামপুরে আসিয়ান সম্মেলনের ফাঁকে শনিবার গণপ্রজাতন্ত্রী চিনের প্রধানমন্ত্রী শ্রী লি কেকিয়াং-এর সঙ্গে বৈঠক করেন| দু’পক্ষই আর্থিক মন্দা, জলবায়ু পরিবর্তন ও আন্তর্জাতিক সন্ত্রাসবাদ সহ বিশ্বের নানা বিষয় নিয়ে পর্যালোচনা করেন| চিনের প্রধানমন্ত্রীর মতে, আর্থিক মন্দা সত্বেও ভারত প্রবৃদ্ধির গতি বজায় রেখেছে| প্যারিসে আসন্ন সি.ও.পি. সম্মেলনের প্রস্তুতি নিয়েও আলোচনা হয় দু’পক্ষের| শ্রী নরেন্দ্র মোদি চিনের প্রধানমন্ত্রীকে সৌর-জোটের পদক্ষেপ সম্পর্কে তাঁকে জানান এবং এই জোটে চিনকে যোগ দেওয়ার আমন্ত্রণ জানান| দু’পক্ষই ঐকমত্য হয়েছেন যে, সন্ত্রাসবাদ এখন সবচেয়ে বড় সমস্যা এবং এর মোকাবিলায় আন্তর্জাতিক গোষ্ঠীকে একজোট হতে হবে| দ্বিপাক্ষিক ক্ষেত্রে বানিজ্য ও বিনিয়োগ নিয়েও তাঁদের মধ্যে আলোচনা হয়| প্রধানমন্ত্রী শ্রী নরেন্দ্র মোদি চিনের সঙ্গে ভারতের বানিজ্য ঘাটতির বিষয়টি উদ্বেগের সাথে উত্থাপন করেন| দক্ষতা বিকাশের ক্ষেত্রে সহযোগিতার বিষয় নিয়েও আলোচনা হয়| জাপানের প্রধানমন্ত্রী শ্রী শিনজো আবে প্রধানমন্ত্রী শ্রী নরেন্দ্র মোদিকে দ্বি-প্রাহরিক আহারে আমন্ত্রণ জানান| সেখানে শ্রী শিনজো আবে বলেন, ভারত ও জাপানের দ্বিপাক্ষিক সম্পর্ক পৃথিবীর অন্যান্য যে কোনো দ্বিপাক্ষিক সম্পর্কের চেয়ে বেশি শক্তিশালী| প্রধানমন্ত্রী শ্রী নরেন্দ্র মোদি দ্বিপাক্ষিক সম্পর্ক নিয়ে জাপানের প্রধানমন্ত্রীর দৃষ্টিভঙ্গিকে সমর্থন জানান এবং বলেন, ভারতে শ্রী শিনজো আবের সফর নিয়ে তিনি আশাবাদী| প্রধানমন্ত্রী বলেন, বিভিন্ন ক্ষেত্রে ভারতের সহযোগী হয়েছে জাপান, যেমন দিল্লি মুম্বাই ইন্ডাস্ট্রিয়াল করিডোর (ডি.এম.আই.সি), রুপান্তরের ক্ষেত্রে এর বিশেষ সম্ভাবনা রয়েছে| তাঁদের মধ্যে ওই আলোচনায় আঞ্চলিক যোগাযোগ, জাহাজ চলাচলে নিরাপত্তা, আসন্ন সি.ও.পি.-২১ বৈঠক, সংযুক্ত রাষ্ট্রসংঘের নিরাপত্তা পরিষদের সংস্কার এবং সন্ত্রাসবাদের সমস্যা ইত্যাদি বিষয়গুলো ওঠে আসে|
রাশিয়া – ভারত – চিন ত্রিপাক্ষিক বৈঠক

প্রধানমন্ত্রী শ্রী নরেন্দ্র মোদী, রুশ রাষ্ট্রপতি ভ্লাদিমির পুতিন এবং চিনা রাষ্ট্রপতি শি জিংপিং – এর মধ্যে বুয়েনস এয়ার্সে আজ ত্রিপাক্ষিক বৈঠক হয়। তিন নেতাই আন্তর্জাতিক মঞ্চে পারস্পরিক সহযোগিতা বৃদ্ধির ওপর এবং তিন দেশের মধ্যে মতামত বিনিময়ের বিষয়ে গুরুত্ব দেন। রাষ্ট্রসঙ্ঘ এবং ডব্লিউটিও-র মতো বিশ্ব প্রতিষ্ঠানের উপকার হয় এমন বহুপাক্ষিক প্রতিষ্ঠানের পুনর্গঠনে জোর দেন তাঁরা। বহুপাক্ষিক বাণিজ্য ব্যবস্থা এবং মুক্ত বিশ্ব অর্থনীতি আন্তর্জাতিক উন্নয়নের ক্ষেত্রে সহযোগিতা করবে বলে তিন নেতাই মত পোষণ করেন। আলোচনায় আন্তর্জাতিক ও আঞ্চলিক শান্তি ও সুস্থিতির জন্য নিয়মিত আলোচনার প্রয়োজন বলে রাশিয়া – ভারত – চিন মতামত দিয়েছে। ব্রিক্‌স, এসসিও এবং ইএএস – এর সহযোগিতা বৃদ্ধি এবং জলবায়ু পরিবর্তন ও সন্ত্রাসবাদের মতো চ্যালেঞ্জ মোকাবিলায় একযোগে কাজ করতে সম্মত হয়েছেন তাঁরা। রাশিয়া – ভারত – চিন বা আরআইসি-র মধ্যে সহযোগিতা বৃদ্ধির বিষয়টিতে তিন নেতাই গুরুত্ব দেন। ভবিষ্যতে এ ধরণের ত্রিপাক্ষিক বৈঠক আরও প্রয়োজন বলেও তাঁরা অভিমত প্রকাশ করেন। …
অনলাইনে আন্তর্জাতিক টিকা সম্মেলন, ২০২০-তে বক্তব্য রাখলেন প্রধানমন্ত্রী

ভারত আজ আন্তর্জাতিক টিকা জোট – গাভি-তে ১ কোটি ৫০ লক্ষ মার্কিন ডলার অনুদান দেওয়ার অঙ্গীকার করেছে। প্রধানমন্ত্রী শ্রী নরেন্দ্র মোদী অনলাইনে এই আন্তর্জাতিক টিকা সম্মেলনে ভাষণ দেন। বৃটেনের প্রধানমন্ত্রী মিঃ বরিস জনসন এই সম্মেলনের উদ্যোক্তা ছিলেন। বিভিন্ন বাণিজ্য সংস্থার কর্ণধার, রাষ্ট্রসঙ্ঘের বিভিন্ন সংস্থা ও সুশীল সমাজের প্রতিনিধি, বিভিন্ন দেশের মন্ত্রী, রাষ্ট্রপ্রধান এবং সরকার প্রধানরা এই সম্মেলনে যোগ দেন। প্রধানমন্ত্রী তাঁর ভাষণে জানান, সঙ্কটের এই সময়ে ভারত সারা বিশ্বের সঙ্গে সহমর্মিতা পোষণ করছে। শ্রী মোদী বলেন, ‘সারা বিশ্ব আসলে একটিমাত্র পরিবার’౼ ভারতীয় সভ্যতা সেই শিক্ষাই দেয়। মহামারীর এই সময়ে এই শিক্ষায় উদ্বুদ্ধ হয়ে আমরা এগিয়ে চলেছি। তিনি বলেন, ভারত তার সংগ্রহে থাকা ওষুধ ১২০টি দেশের সঙ্গে ভাগ করে নিয়েছে। নিজের দেশের জনসাধারণকে রক্ষা করে প্রতিবেশী রাষ্ট্রগুলির সঙ্গে একটি অভিন্ন কৌশল তৈরি করেছে যার মাধ্যমে সঙ্কট থেকে বেরিয়ে আসার উদ্যোগ নেওয়া হয়েছে। প্রধানমন্ত্রী বলেন, কোভিড-১৯ মহামারী আন্তর্জাতিক সহযোগিতার সীমাবদ্ধতাকে প্রকাশ করেছে। সাম্প্রতিক ইতিহাসে প্রথমবারের মতো মানবজাতি এক অভিন্ন শত্রুর মোকাবিলা করছে। গাভি-র প্রসঙ্গে উল্লেখ করে তিনি বলেন এটি শুধুমাত্র একটি আন্তর্জাতিক জোটই নয়, আন্তর্জাতিক সহযোগিতার এক নিদর্শন౼ যার মাধ্যমে আমরা একে অন্যকে সাহায্য করছি। তিনি বলেন, ভারতের বিপুল জনসংখ্যা এবং সীমিত স্বাস্থ্য পরিষেবায় টিকাকরণের গুরুত্ব আমরা উপলব্ধি করতে পারি। প্রধানমন্ত্রী বলেন, তাঁর সরকারের প্রথম পদক্ষেপগুলির মধ্যে অন্যতম হল ‘মিশন ইন্দ্রধনুষ’। এই কর্মসূচির মাধ্যমে দেশের শিশু ও গর্ভবতী মহিলাদের টিকাকরণ নিশ্চিত করা হয়েছে। দেশের প্রত্যন্ত অঞ্চলেও এই কর্মসূচি পালন করা হচ্ছে। শ্রী মোদী বলেন, রোগ প্রতিরোধ ক্ষমতা বাড়ানোর জন্য ভারত জাতীয় টিকাকরণ ণ কর্মসূচিতে আরও ছয়টি টিকাা করেছে। প্রধানমন্ত্রী বিস্তারিতভাবে জানান, ভারত টিকা সরবরাহের পুরো প্রক্রিয়াটি ডিজিটাল মাধ্যমে করে থাকে এবং এর সরবরাহ শৃঙ্খল পর্যবেক্ষণের জন্য একটি বৈদ্যুতিন টিকাকরণ নজরদারি ব্যবস্থা গড়ে তুলেছে। এই উদ্ভাবনগুলির মাধ্যমে নিরাপদ এবং প্রয়োজনীয় টিকা সঠিক সময়ে, সঠিক পরিমাণে সকলে যেন পান, তা নিশ্চিত করা হয়েছে। প্রধানমন্ত্রী বলেন, বিশ্বে টিকা উৎপাদনকারী দেশগুলির মধ্যে ভারত প্রথম সারিতে রয়েছে। সারা বিশ্বের ৬০ শতাংশ শিশুর টিকাকরণের কাজে ভারতের অবদান রয়েছে। শ্রী মোদী বলেন, গাভি-র কাজের স্বীকৃতি ভারত সমসময়ই দিয়ে থাকে, যে কারণে এই সংস্থায় ভারত নিয়মিত অনুদান সহ নানাভাবে সাহায্য করে থাকে । তিনি বলেন, ভারত গাভি-কে শুধু আর্থিকভাবেই সাহায্য করে না, বিশ্ব জুড়ে টিকার দাম কমানোর ক্ষেত্রেও ভারতের ভূমিকা গুরুত্বপূর্ণ পালন। যার ফলে গত পাঁচ বছরে গাভি ২৫ কোটি মার্কিন ডলার সাশ্রয় করেছে। প্রধানমন্ত্রী উন্নতমানের ওষুধ এবং টিকা সস্তায় উৎপাদন করার ক্ষেত্রে সারা বিশ্বের সঙ্গে ভারতের সহমর্মিতার দিকটি তাঁর ভাষণে তুলে ধরেন। ভারতে টিকাকরণের বিস্তার এবং উল্লেখযোগ্য গবেষণার অভিজ্ঞতা এক্ষেত্রে সহায়ক হয়েছে বলে তিনি জানান। আন্তর্জাতিক ক্ষেত্রে স্বাস্থ্য পরিষেবায় ভারত শুধু অনুদানই দিচ্ছে না, সারা বিশ্বের সঙ্গে তার অভিজ্ঞতাও ভাগ করে নিচ্ছে।
লোকসভায় শ্রী অটল বিহারী বাজপেয়ীর তৈলচিত্র উদ্বোধন অনুষ্ঠানে প্রধানমন্ত্রীর ভাষণ

মাননীয় রাষ্ট্রপতি মহোদয়, উপ-রাষ্ট্রপতি মহোদয়, অধ্যক্ষ মহোদয়া, শ্রদ্ধেয় গুলাম নবি মহোদয়, নরেন্দ্র সিং মহোদয়, অটল বিহারী বাজপেয়ীর পরিবারের সদস্যবৃন্দ এবং সকল অটলপ্রেমী মানুষেরা। সংসদের সেন্ট্রাল হল-এ অটলজি এখন থেকে এই নতুন রূপে আমাদের আশীর্বাদ দিতে থাকবেন, প্রেরণা যোগাতে থাকবেন। অটলজির জীবনের বৈশিষ্ট্যগুলির অনেক মাত্রা রয়েছে এবং তারা পরস্পরের থেকে কোন অংশে কম নয়। ঘন্টার পর ঘন্টা ধরে বলে গেলেও তাঁকে নিয়ে বলা শেষ হবে না। আর সংক্ষেপে বললে এই বিশাল ব্যক্তিত্বের পরিচয়ও তুলে ধরা যাবে না। উনি এক বিরল ব্যক্তিত্ব। এত বছর সংসদে কাটানোর পরও দশকের পর দশক ধরে শাসন ক্ষমতা থেকে দূরে থাকার পরেও পবিত্র মন নিয়ে নিষ্ঠার সঙ্গে জনসাধারণের সেবা করে যাওয়া, আর সাধারণ মানুষের আওয়াজকে তুলে ধরা, ব্যক্তিস্বার্থের কথা ভেবে কখনও কোন পথ পরিবর্তনের কথা না ভাবা – এসব কিছুই আমাদের কাছে শিক্ষণীয়। রাজনীতিতে উত্থান, পতন, জয়, পরাজয় থাকে। কিন্তু আদর্শের সঙ্গে কখনও আপোস না করে, নির্দিষ্ট লক্ষ্যে এগিয়ে গেলে কেমন পরিণাম পাওয়া যায় তা আমরা অটলজির জীবনে দেখেছি। তাঁর ভাষণগুলি নিয়ে অনেক আলোচনা হয় কিন্তু হয়তো ভবিষ্যতে গবেষকরা মনোবৈজ্ঞানিক দৃষ্টিকোণ থেকে তাঁর বক্তব্যকে বিশ্লেষণ করলে বুঝতে পারবেন যে তাঁর বক্তব্যে যত শক্তি ছিল তা থেকেও অনেক গুণ শক্তি ছিল তাঁর নীরবতায়। যে কোন জনসভায় দু-চারটি বাক্য বলার পর যখন তিনি চুপ হয়ে যেতেন, তখনও লক্ষ লক্ষ শ্রোতার কাছে তাঁর মৌন বার্তা পরিবেশন করে যেত। এ এক অতুলনীয় বার্তালাপের দক্ষতা – কখন বলবেন, আর কখন চুপ থাকবেন। তিনি নিজের মনেই আনন্দে থাকতে ভালোবাসতেন। কখনও যাঁদের তাঁর সঙ্গে সফরে যাওয়ার সুযোগ হয়েছে, তাঁরা দেখেছেন যে তিনি অধিকাংশ সময় চোখ বন্ধ করে থাকতেন, বেশি কথা বলা তাঁর স্বভাব ছিল না। কিন্তু ছোট ছোট যেক’টা শব্দ বলতেন, সেগুলি ছিল অত্যন্ত প্রভাবশালী। আমাদের দলীয় সভায় পরিবেশ যতই গরম হয়ে উঠুক না কেন, তিনি হঠাৎ এমন ছোট একটি কথা বলে দিতেন যে পুরো পরিবেশ হালকা হয়ে যেত। এহেন ব্যক্তিত্ব গণতন্ত্রের সবথেকে বড় শক্তি হয়ে উঠতে পারেন কারণ, গণতন্ত্রে কেউ কারোর শত্রু হয় না। গণতন্ত্রে প্রতিযোগিতা থাকে, প্রতিপক্ষ থাকে। কিন্তু প্রতিপক্ষের সঙ্গে সমাদর ও সম্মান বজায় রেখে কিভাবে চলতে হয়, আমাদের নতুন প্রজন্ম তাঁর কাছ থেকে শিখতে পারে। আমরা সবাই তাঁর কাছ থেকে শিখেছি কিভাবে প্রতিস্পর্ধাকে, কঠোর সমালোচনাকে সমাদরের সঙ্গে, সম্মানের সঙ্গে গ্রহণ করতে হয়। আজ অটলজিকে শ্রদ্ধাঞ্জলি অর্পণ করার সৌভাগ্য হল। আমি নিজের এবং সংসদে সমস্ত সঙ্গীদের পক্ষ থেকে মাননীয় অটলজিকে প্রণাম জানাই।
১৩টি নতুন কেন্দ্রীয় বিশ্ববিদ্যালয়ের আনুমানিক ব্যয় সংশোধনে মন্ত্রিসভার সায়

কেন্দ্রীয় মন্ত্রিসভার বৈঠকে আজ ১৩টি নতুন কেন্দ্রীয় বিশ্ববিদ্যালয় স্থাপন এবং ক্যাম্পাসগুলির প্রয়োজনীয় পরিকাঠামো গঠনের জন্য ৩ হাজার ৬৩৯ কোটি ৩২ লক্ষ টাকা ব্যয়ের অনুমোদন দেওয়া হয়েছে। আজ প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এই সিদ্ধান্ত গ্রহণ করা হয়েছে। বিশ্ববিদ্যালয় স্থাপনের কাজ ৩৬ মাসের মধ্যে সম্পন্ন করা হবে। এই কেন্দ্রীয় বিশ্ববিদ্যালয়গুলির জন্য পূর্বে কেন্দ্রীয় মন্ত্রিসভা ৩ হাজার কোটি টাকা ব্যয়ের সম্মতি জানিয়েছিল। আজ এই কাজের জন্য ১ হাজার ৪৭৪ কোটি ৬৫ লক্ষ টাকা অতিরিক্ত খরচের বিষয়ে মন্ত্রিসভা কর্মপরবর্তী অনুমোদন দিয়েছে। কেন্দ্রীয় বিশ্ববিদ্যালয় আইন, ২০০৯ অনুযায়ী নতুন বিশ্ববিদ্যালয়গুলি হবে যথাক্রমে – বিহার, গুজরাট, হরিয়ানা, হিমাচল প্রদেশ, জম্মু, কাশ্মীর, ঝাড়খন্ড, কর্ণাটক, কেরালা, ওডিশা, পাঞ্জাব, রাজস্থান এবং তামিলনাডু-তে। উল্লেখ্য, এই বিশ্ববিদ্যালয়গুলি ঐসব অঞ্চলে উচ্চ শিক্ষার সুযোগ বাড়বে এবং অন্যান্য বিশ্ববিদ্যালয়গুলির কাছে অনুকরণীয় হয়ে উঠবে। শিক্ষা ব্যবস্থায় আঞ্চলিক অসাম্য দূর করতেও সাহায্য করবে।
মেঘালয়ের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

মেঘালয়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “প্রতিষ্ঠা বার্ষিকীর এই দিনে রাজ্যবাসীকে শুভেচ্ছা জানাই। দেশের উন্নয়নে, মেঘালয়বাসীর অবদান বিশেষ উল্লেখযোগ্য। মেঘালয়ের নিরবচ্ছিন্ন বিকাশের প্রার্থনা জানাই”।
সাংসদদের বসবাসের নব-নির্মিত আবাসন উদ্বোধনের পর প্রধানমন্ত্রীর ভাষণ

লোকসভার অধ্যক্ষ শ্রী ওম বিড়লা জি, রাজ্যসভার উপসভাপতি শ্রী হরিবংশজি, আমার মন্ত্রিপরিষদের সদস্য শ্রী প্রহলাদ জোশীজি, শ্রী হরদীপ সিংহ পুরীজি, হাউস কমিটির অধ্যক্ষ ভাই সি. আর পাটিলজি, শ্রী ওমজি মাথুরজি, উপস্হিত সমস্ত সাংসদ, আমার মন্ত্রিপরিষদের সদস্যগণ এবং মহানুভব ব্যক্তিবর্গ, সাধারণতঃ দেখা গেছে যে প্রত্যেকবার যখনই নতুন অধিবেশন শুরু হয়, তখন সাংসদদের থাকার অসুবিধার সম্মুখীন হতে হয়। দীর্ঘ সময়ের জন্য হোটেল বুক করতে হয়। আর যখন তাদের নিধারিত থাকার জায়গাগুলি খালি হয় তখন আগে থেকে সেগুলি পরিস্কার পরিচ্ছন্ন করিয়ে তারপর থাকার ব্যবস্হা করতে হয়। এই অব্যবস্হা থেকে বেরিয়ে আসতে বর্তমান সময়ের অনুকূল ব্যবস্হা গড়ে তোলার জন্যই এই প্রচেষ্টা। সাংসদের নিজের জন্য একটাই ঘর যথেষ্ট। কিন্তু যখন তাঁর এলাকা তখন দূর-দূরান্ত থেকে লোকজন আসেন তখন তাদের থাকার ব্যবস্হা করতে নানা সমস্যা সামলাতে হয়। যাঁরা রাজনীতি করেন, তাঁরা কাউকে ফিরিয়ে দিতে পারেন না। এই সমস্যা বাইরের কারো পক্ষে বোঝা মুশকিল। কিন্তু সাংসদরা জানেন যে, তাদের কত প্রতিকূলতার সম্মুখীন হতে হয়। সেজন্য বিগত অধিবেশনের সময় থেকেই সুচিন্তিত ব্যবস্হা নেওয়া হয়েছে। দ্বিতীয়ত পূর্ববর্তী আবাসনগুলি এতই পুরোনো হয়ে গেছে যে সেগুলিতে নিয়মিত কিছু না কিছু মেরামতি করতে হয়। সেজন্য বসবাসকারীদের যেমন অসুবিধা হয় তেমনি ব্যবস্হা গ্রহণকারীদেরও অসুবিধা হয়। এই সমস্যার স্হায়ী সমাধানের চেষ্টাও করা হয়েছে। আগামী দিনে আরও আবাসন নির্মাণ করা হবে। আজকাল কোনও সরকারি বিভাগ এক ভাল কাজ করলে সবাই আশ্চর্য হয়। যারা এই প্রকল্পের কাজ এত সুন্দরভাবে সম্পন্ন করেছেন সেই সরকারি আধিকারিক, কর্মচারী ও নির্মাণকর্মীদের আমি অভিনন্দন জানাই। সাধারণত সরকারি কাজ মানেই দেরিতে সম্পন্ন হওয়া। এটা জিজ্ঞেস করাই দস্তুর যে, ভাই কতটা দেরিতে চলছে?কবেসম্পূর্ণ হবে? এই প্রকল্পটি সবাইকে অবাক করে দিয়ে নির্ধারিত সময়ের আগেই সম্পন্ন হয়েছে। সরকারি কাজের ক্ষেত্রে ধরে নেওয়া হয় যে, বাজেট তো বাড়তেই থাকবে! কিন্তু এই প্রকল্পটি বাজেট বরাদ্দ থেকে কম খরচে সম্পন্ন হয়েছে। উৎকর্ষে কোনওরকম সমঝোতা করা হয়নি। সময়ের সাশ্রয়, অর্থসাশ্রয় এবং পরিষেবার ক্ষেত্রে সতর্ক নজর রেখে এই আবাসন নির্মাণে যারা অংশগ্রহণ করেছেন, প্রশাসনিক ক্ষেত্রের সংশ্লিষ্ট সব আধিকারিকদের আমি অভিনন্দন জানাই। এবারের অধিবেশনে আমরা দেখেছি যে সাংসদ কত সুচারুভাবে কাজ করেছে। এরজন্য সমস্ত রাজনৈতিক দল, সমস্ত সাংসদরা অভিনন্দনযোগ্য। পদাধিকারী ব্যক্তিরাও অভিনন্দনযোগ্য। কিন্তু অধিবেশন শেষ হওয়ার আগেই সভা থেকে একটি আওয়াজ উঠেছে; মাননীয় অধ্যক্ষ বলেছেন, আর উপরাষ্ট্রপতি মহোদয়ও বলেছেন যে, ২০২২ সালে স্বাধীনতার ৭৫ বছর পূর্তির আগে আমাদের সংসদেও কিছু সংস্কারের কাজ হওয়া উচিত। একথা সত্যি, আমি বিগত পাঁচ বছর ধরে সাংসদের আর্জি শুনে আসছি, সংবাদমাধ্যমের বন্ধুরাও বারবার বলছিলেন যে, সবকিছু অনেক পুরনো হয়ে গেছে, এবার খোলনলচে বদলাতে হবে। আধুনিক পরিষেবা উন্নয়নের প্রয়োজন রয়েছে। সংসদের এই দাবিকে সরকার গুরুত্ব দিয়েছে। এই সংসদ ভবনকে আগের মতো রেখেই এতে কিভাবে আধুনিক ব্যবস্হা বিকশিত করা যায়, যাতে অন্যত্র স্হানান্তরিত না হতে হয়, সেই চেষ্টায় প্রযুক্তিবিদরা কাজ করে চলেছেন। আমি তাদের অনুরোধ জানিয়েছি যাতে ২০২২ সালে স্বাধীনতার ৭৫ বছর পূর্তির আগেই এই কাজ সম্পূর্ণ হয়। হাতে সময় খুবই কম রয়েছে। তবুও সবাই মিলে চেষ্টা করলে অবশ্যই সুফল পাবেন। আমি আরেকবার সমস্ত সাসংদদের নতুন ব্যবস্হা উন্নয়নের জন্য অনেক অনেক শুভেচ্ছা জানাই। মঞ্চাসীন শ্রদ্ধেয় ব্যক্তিবর্গ কোনও না কোনওভাবে এক্ষেত্রে বড় অবদান রেখেছেন। সেজন্য তাদেরকেও অনেক ধন্যবাদ জানাই। ধন্যবাদ সাথীরা…
গ্রুপ ক্যাপ্টেন বরুণ সিং-এর প্রয়াণে প্রধানমন্ত্রীর শোকপ্রকাশ

নতুনদিল্লি, ১৫ই ডিসেম্বর, ২০২১ প্রধানমন্ত্রী শ্রী নরেন্দ্র মোদী গ্রুপ ক্যাপ্টেন বরুণ সিং-এর প্রয়াণে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন; “গ্রুপ ক্যাপ্টেন বরুণ সিং গর্ব , শৌয্য ও চূড়ান্ত পেশাদারিত্বের সঙ্গে দেশের সেবা করেছেন। তাঁর প্রয়াণে আমি অত্যন্ত শোকাহত। দেশের প্রতি তাঁর সেবা জাতি কখনোই ভুলবে না। তাঁর পরিবারের সদস্য ও বন্ধুবান্ধবদের সমবেদনা জানাই। ওঁ শান্তি।“
এসসিএসএটি-১ উপগ্রহের সফল উৎক্ষেপণে  ‘ ইসরো’কে অভিনন্দন জানালেন প্রধানমন্ত্রী

পিএসএলভি-৩৫ এবং উন্নত মানের আবহাওয়া উপগ্রহ এসসিএসএটি-১ও সাতটি সহযোগী যাত্রী উপগ্রহের সফল উৎক্ষেপণে ভারতীয় মহাকাশ গবেষণা সংস্থা ‘ইসরো’এবং তার বিজ্ঞানীদের অভিনন্দিত করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “ ভারতের পক্ষে এক বিশেষ আনন্দ ও গর্বের মুহূর্ত।পিএসএলভি-৩৫ এবং উন্নত মানের আবহাওয়া উপগ্রহ এসসিএসএটি-১ ও সাতটি সহযোগী যাত্রীউপগ্রহের সফল উৎক্ষেপণের জন্য ইসরো’কে অভিনন্দন। আমাদের মহাকাশ বিজ্ঞানীরা ইতিহাস রচনা করে চলেছেন।তাঁদের উদ্ভাবনী আগ্রহ ও উৎসাহ ১২৫ কোটি ভারতবাসীর জীবনকে স্পর্শ করেছে এবংভারত’কে গৌরবান্বিত করেছে সমগ্র বিশ্বের কাছে”।
দ্বৈত কর পরিহারের লক্ষ্যে ভারত-নিউজিল্যান্ড চুক্তি  :  কার্যকর করারপ্রস্তাবে অনুমোদন কেন্দ্রীয় মন্ত্রিসভার

দ্বৈত করপরিহার করার লক্ষ্যে ভারত ও নিউজিল্যান্ডের প্রস্তাবক্রমেএবং পারস্পরিক সম্মতিতেসম্পাদিত তৃতীয় চুক্তিটিকে কার্যকর করার বিষয়টি অনুমোদিত হল বুধবার কেন্দ্রীয়মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকেআয় ও উপার্জনের ওপর প্রদেয় কর ফাঁকি দেওয়ার পথ বন্ধ করতে এবং দ্বৈত কর পরিহারেরলক্ষ্যে এটিকে কার্যকর করতে সম্মতি দেওয়া হল। চুক্তিটি স্বাক্ষরিত হয় এ বছরের ২৬অক্টোবর। চুক্তিটিকার্যকর হলে কর সংক্রান্ত বিষয়ে ভারত ও নিউজিল্যান্ডের মধ্যে তথ্য বিনিময়েরবিষয়টিতে আরও গতি সঞ্চার ঘটবে। শুধু তাই নয়, কর ফাঁকি দেওয়ার প্রবণতাও তাতে দমনকরা যাবে। কর রাজস্ব সংগ্রহের বিষয়টিরও উন্নতি ঘটবে ভারত ওনিউজিল্যান্ড এই দুটি দেশের মধ্যে।
পেট্রাপোল ইন্টিগ্রেটেড চেক পোস্ট-এর উদ্বোধন করলেন ভারতের প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রীশেখ হাসিনা

ভারতের প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা বৃহস্পতিবার পেট্রাপোল ইন্টিগ্রেটেড চেক পোস্ট(আইসিপি)-এর আনুষ্ঠানিক উদ্বোধন করেন ভিডিও কনফারেন্সের মাধ্যমে । কলকাতা থেকে পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায়ও যোগদেন এই ভিডিও কনফারেন্সে । পেট্রাপোল-বেনাপোল হল ভারত ও বাংলাদেশের মধ্যেএক গুরুত্বপূর্ণ স্থল সীমান্ত । দুটি দেশেরমধ্যে মোট বাণিজ্যিক পণ্যের ৫০ শতাংশেরও বেশি চলাচল করে পেট্রাপোলের মধ্য দিয়ে । ১৫ হাজার কোটি টাকারও বেশি মাত্রায় বাণিজ্যিক পণ্য চলাচল করে পেট্রাপোল সীমান্তদিয়ে । দেশের অন্যান্য সীমান্ত দিয়ে মোটপণ্য চলাচলের তুলনায় তা বেশ কয়েকগুণ বেশি । প্রতি বছর পেট্রাপোল-বেনাপোল সীমান্ত দিয়ে পারাপার করেন প্রায় ১৫ লক্ষ মানুষ । এছাড়াও, বছরে ১.৫ লক্ষের মতো ট্রাক চলাচল করে দুটি দেশের মধ্যে এই সীমান্তমারফৎ । পেট্রাপোল সীমান্তটিকে আরও সুসংহত করে তোলারফলে পণ্য ও মানুষ চলাচলের ক্ষেত্রে নিরাপত্তা, শুল্ক, অভিবাসন সহ বিভিন্ন কাজকর্ম আরওভালোভাবে সম্পন্ন করা যাবে । এছাড়াও,এই সীমান্ত দিয়ে মানুষ যেমন আরও সুষ্ঠুভাবে যাবতীয় আইনকানুন মেনে দুটি দেশের মধ্যেযাতায়াত করতে পারবে, তেমনই পণ্য পরিবহণের ক্ষেত্রেও বিশেষ সুযোগ-সুবিধা সম্প্রসারিতহবে । আগরতলার পর পেট্রাপোলই হল ভারতের দ্বিতীয় আইসিপিযা ভারত-বাংলাদেশকে স্থল সীমানা পথে যুক্ত করেছে । আগরতলার আইসিপি-টি অবস্থিত আগরতলা (ভারত)-আখাউড়া (বাংলাদেশ) স্থল সীমান্তে । পেট্রাপোল আইসিপি-টি এখন থেকে হয়ে উঠবে দক্ষিণ এশিয়ার বৃহত্তম স্থল বন্দর । পেট্রাপোল আইসিপি-টি চালু হওয়ার সঙ্গে সঙ্গেএখানকার কর্মব্যস্ততাও দ্বিগুণ বৃদ্ধি পাবে বলে আশা করা হচ্ছে । উপকৃত হবেন স্থানীয় ব্যবসায়ীরাও । শুধু তাই নয়, পেট্রাপোল আইসিপি-টি চালু হওয়ার ফলে ভারত ও বাংলাদেশ – এই দুটি দেশের মধ্যে অর্থনৈতিকযোগাযোগ ও সংযোগও আরও জোরদার হয়ে উঠবে । /
কেন্দ্রীয় সরকারি বন্ডে বাজেট অতিরিক্ত ৬৬০ কোটি টাকা সংগ্রহের জন্য আইডব্ল্যুএআই-কে  দেওয়াঅনুমতির পুনর্নবীকরণ প্রস্তাবে সায় কেন্দ্রীয় মন্ত্রিসভার

কেন্দ্রীয় সরকারি বন্ডে ৬৬০ কোটি টাকার বাজেট অতিরিক্ত সহায়সম্পদ সংগ্রহের জন্য ভারতের অন্তর্দেশীয় জলপথ কর্তৃপক্ষকে (আইডব্ল্যুএআই) দেওয়া অনুমতির পুনর্নবীকরণ প্রস্তাবেবুধবার অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার এই বৈঠকে ২০১৭-১৮ সালের জন্য এই অনুমতি দানেরবিষয়টির পুনর্নবীকরণ সম্পর্কে সিদ্ধান্ত গ্রহণ করা হয়। বন্ডেরমাধ্যমে সংগৃহীত অর্থ জাতীয় জলপথ আইন, ২০১৬-র আওতায় জাতীয় জলপথগুলির উন্নয়ন ওরক্ষণাবেক্ষণের কাজে ব্যবহার করবে আইডব্ল্যুএআই। বন্ড ইস্যু করার মাধ্যমে যে তহবিলসংগৃহীত হবে, তা পরিকাঠামো প্রসার সম্পর্কিত মূলধনী ব্যয়ের কাজে ব্যবহার করা যাবে। /
তৈলক্ষেত্রের রাষ্ট্রায়ত্ত্ব সংস্থাগুলির জন্য অপরিশোধিত তেল আমদানি সম্পর্কিত পুনর্বিবেচিত নীতি

প্রধানমন্ত্রী শ্রী নরেন্দ্র মোদির পৌরহিত্যে বুধবার কেন্দ্রীয় মন্ত্রিসভা ‘তৈল ক্ষেত্রের রাষ্ট্রায়ত্ত্ব সংস্থাগুলির’ (ওয়েল পি এস ইউ) দ্বারা অপরিশোধিত তেল আমদানির ক্ষেত্রে বর্তমান নীতি পরিবর্তন করতে এবং ওয়েল পি এস ইউ-গুলিকে সিভিসি নির্দেশিকাসমূহের সাথে সাযুজ্য রেখে এবং সংস্থাগুলির সংশ্লিষ্ট বোর্ডের অনুমোদন সাপেক্ষে তাদের নিজেদের নীতি প্রণয়নের ক্ষমতা প্রদানের অনুমোদন দিয়েছে। এই ব্যবস্থা অপরিশোধিত তেল সংগ্রহের জন্য দক্ষতাসম্পন্ন, নমনীয় ও বহুমুখী নীতির সংস্থান করবে যার ফলে ভোক্তারাও উপকৃত হবে। উল্লেখ্য, অপরিশোধিত তেল আমদানির জন্য বর্তমানে যে নীতি চালু রয়েছে তাতে কেন্দ্রীয় মন্ত্রিসভা অনুমোদন দিয়েছিল ১৯৭৯-তে। গত ২০০১-এ মন্ত্রিসভা এই নীতিতে কিছু সংশোধনীতে অনুমোদন দেয়। অন্যদিকে মন্ত্রীসভার আজকের অনুমোদনের ফলে চলতি নীতি বহু বছর ধরে ওয়েল পি এস ইউ-গুলি যে পদ্ধতিতে সঙ্গতিপূর্ণভাবে সম্মীলিত শক্তির প্রয়োজন মেটাচ্ছে তার নিরিখে সময়ের পরিবর্তনের সঙ্গে সঙ্গে প্রয়োজন মতো নীতিগত পরিবর্তনের বিষয়টিকে সুনিশ্চিত করবে।